मुहिबउल्लाह इलाहाबादी
चिश्ती सिलसिले के महान सूफी शाह मुहिबउल्लाह इलाहाबादी शाहजहां के शासन काल में ख्याति प्राप्त विद्वान धर्म ज्ञाता एवं दार्शनिक थे। सूफ़ी सम्प्रदाय में वहदत उल वजूद विचारधारा के महान समर्थक थे। मुहिबउल्लाह इलाहाबादी का जन्म २ सफ़र ९९६ हिजरी १ जनवरी १५८८ ई ग्राम सदरपुर ज़िला खैराबाद जो उस समय अवध राज्य के अन्तर्गत था एक शिक्षित परिवार में हुआ था यह वह समय था जब सम्राट अकबर अपने पूर्ण वैभव के साथ दिल्ली की गद्दी पर विराजमान था। मुहिबउल्लाह इलाहाबादी की उपाधि शैख कबीर है इनके पिता का नाम शैख मुबारिज व दादा का नाम शैख पीर था। शाह मुहिबउल्लाह इलाहाबादी के पूर्वज हज़रत क़ाज़ी शैख़ शुऐब जो हज़रत बाबा फ़रीदुद्दीन गंजशकर के दादा थे जो चंगेज खां के शासन काल में लाहौर आए थे और कस्बा कसूर में रहने लगे थे। मुहिबउल्लाह इलाहाबादी का युग सूफीवाद में विरोधी प्रवृत्तियों के अध्ययन के लिए महत्वपूर्ण है जिसने अत्यंत उपयोगी परिणाम प्रदान किए उनका जीवन और उस युग का अध्ययन सत्रहवीं शताब्दी ई• के रहस्यवादी विचारों पर प्रकाश डालता है।